**Precizări pentru completarea rap. nr 29-agr (anual)**

**Exploatațiile producătoare de producţie vegetală, sau exploatații agricole** cuprind toate întreprinderile şi organizaţiile cu personalitate juridică producătoare de produse agricole, care deţin sau au în folosinţă terenuri agricole şi desfăşoară activitate de producție vegetală, indiferent de forma organizatorico-juridică şi de proprietate a acestora. La această categorie sunt atribuite atât întreprinderile cu genul principal de activitate ”agricultura”, cât şi întreprinderile care desfăşoară activitate agricolă secundară (în cadrul subdiviziunilor structurale ale acestora), precum şi instituţiile, organizaţiile (mănăstirile, unităţile militare, etc.), care dispun de terenuri agricole. După forma organizatorico-juridică, întreprinderile agricole pot fi: cooperative agricole de producţie (CAP), societăţi pe acţiuni (SA), societăţi cu răspundere limitată (SRL), întreprinderi de stat (ÎS), etc.

**Gospodăriile ţărăneşti (de fermier)** - constituie forma activităţii de antreprenoriat desfăşurată în baza utilizării terenului şi patrimoniului aflat în proprietate privată sau în folosinţa fermierului ce se ocupă cu producerea producţiei agricole. La această categorie de gospodării sunt atribuite şi persoanele, care au primit sectoare în contul cotelor de teren echivalent, dar nu au înregistrat gospodăria în modul stabilit.

**Capitolul I. Culturi agricole**

**Suprafața însămânțată (col. 1 și 2)**

Suprafeţele însămânţate reprezintă suprafeţele de teren arabil pe care a fost efectuată însămânţarea (sădirea) diferitor culturi agricole în toamna anului trecut şi primăvara anului curent sub roada anului de gestiune. Suprafaţa însămânţată se indică pentru fiecare cultură aparte, totalul pe grupe de culturi (culturi cerealiere şi leguminoase (de toamnă şi primăvară), culturi tehnice, cartofi, legume şi culturi bostănoase alimentare şi plante de nutreţ) şi toată suprafaţa însămînţată sub roada anului. La înregistrarea acestor suprafeţe se exclud porţiunile acoperite de mici canale, poteci, drumuri de acces, garduri vii, etc. Vor fi incluse atât suprafeţele care au produs o recoltă în anul de gestiune menţionat, cât şi suprafeţele care nu sunt încă în producţie. De asemenea, se includ şi suprafeţele care nu au putut fi recoltate datorită calamităţilor naturale şi/ sau altor cauze, precum şi suprafeţele cultivate, dar care nu au fost încă recoltate.

Unitatea de măsură a suprafeţelor însămânţate și recoltate este hectare (*unități întregi fără zecimale)*, cu excepția suprafeţelor de pe codurile 1610-1636 (*cu zecimale*).

Sunt indicate 2 categorii de suprafeţe însămânţate:

* însămânţată precizată(de recoltat);
* efectiv recoltată.

***Suprafaţa*** ***însămânţată precizată (suprafața pentru recoltat) (col.1)-*** suprafaţa de pe care în anul curent se preconizează recoltarea. Această suprafaţă se calculează prin scăderea din suprafaţa productivă de primăvară a suprafeţelor compromise vara, schimbarea destinaţiei culturilor, adică recoltarea şi folosirea producţiei în alt scop, decât cel pentru care s-a semănat cultura (exemplu: suprafaţa cultivată cu porumb boabe care a fost recoltat ca porumb siloz va fi scăzută de la porumb boabe şi adăugată la porumb siloz, ş.a.), precum şi a suprafeţelor destinate pentru păşunat.

***Suprafaţa recoltată (col. 2) -*** suprafaţa de pe care s-a obţinut efectiv recolta şi corespunde suprafeţei cultivate din care s-au scăzut suprafeţele calamitate şi cele care au rămas nerecoltate din diverse motive. Această suprafaţă cuprinde:

* suprafaţa însămînţată, fără suprafeţele compromise, în perioada dintre încheierea campaniei de însămânţare şi campania de recoltat;
* schimbarea destinaţiei culturilor, adică recoltarea şi folosirea producţiei în alt scop, decât cel pentru care s-a semănat cultura (exemplu: suprafaţa cultivată cu porumb boabe care a fost recoltat ca porumb siloz va fi scăzută de la porumb boabe şi adăugată la porumb siloz, mazăre boabe - mazăre verde ş.a.).

***Recolta efectivă (col. 3 și 4)*** constituie volumul producţiei vegetale obţinut de pe toate suprafeţele culturilor agricole/plantaţiilor multianuale (defalcate pe culturi aparte şi grupe de culturi) în expresie naturală, fără pierderile la recoltare, inclusiv producţia rezultată din schimbul de destinaţie a culturilor (exemplu: suprafaţa cultivată cu porumb boabe, care a fost recoltat ca porumb siloz va fi scăzută de la porumb boabe şi adăugată la porumb siloz, sfeclă de zahăr (industrială) – sfeclă de zahăr pentru nutreţ, mazăre boabe – mazăre verde ş.a.).

Producţia totală se indică în 2 tipuri de masă:

* ***iniţial înregistrată***, care reprezintă producţia recoltată în masă fizică la recoltare pe lan, care include impurităţi şi gunoi fizic;
* ***după finisare (sau masă de echivalare)*** - reprezintă producţia curăţată şi uscată, care se înscrie la producţie finită în documentele de evidenţă contabilă.

Recolta efectivăpentru culturile cerealiere şi leguminoase, floarea soarelui şi rapiţa se indică separat în masă iniţial înregistrată şi în masă după finisare, sfecla de zahăr - în masă iniţial înregistrată şi în masă după finisare (curățată de pământ), la tutun – în masă de echivalare (frunze uscate), la culturile furajere pentru seminţe – în masă după finisare, iar pentru soia, cartofi, legume, culturi bostănoase, arpagic şi culturi pentru nutreţ (fără culturile furajere pentru seminţe) – în masa iniţial înregistrată.

În afară de aceasta **în col. 5** se indică ***producția obținută de pe semănăturile succesive și semănăturile între rânduri de livezi și vii***. Producția se indică în masa ***inițial înregistrată (masă fizică la recoltare).***

***Culturi agricole succesive:*** Suprafețele de teren însămânțate cu una sau mai multe culturi diferite pe aceeași bucată de pământ în diferite perioade ale anului agricol. După recoltarea culturii de bază,  se plantează o altă cultură, în vederea obținerii unei a doua recolte, în același an.

**Unitatea de măsură a recoltei globale este chintale *(unități întregi fără zecimale)*.**

Culturile agricole se divizează în 4 grupe:

1. Culturi cerealiere şi leguminoase;
2. Culturi tehnice;
3. Cartofi, legume şi culturi bostănoase alimentare;
4. Plante de nutreţ.

Pe culturi se indică toate suprafeţele însămânțate, recoltate și recolta globală (efectivă).

**1. Culturi cerealiere şi leguminoase**

Aceastǎ grupǎ include semănăturile, destinate pentru producerea boabelor de cereale, leguminoase, porumb de coacere deplină şi cuprinde următoarele culturi:

**Grâu de toamnă**(inclusiv grâu pentru semințe) **(cod. 1110)** - se înregistrează suprafeţele însămânţate cu soiuri de grâu de toamnă pentru boabe, destinate consumului uman, hranei animalelor (furajer) şi pentru semințe,

**Secară de toamnă** **(cod. 1120)** - se înregistrează numai suprafeţele cultivate cu soiurile de secară pentru boabe şi pentru semințe,

**Orz de toamnă** **(cod. 1130)** - se înregistrează suprafeţele cultivate cu soiurile de orz de toamnă pentru consum şi pentru semințe,

**Alte culturi cerealiere de toamnă (cod. 1140)**- sunt semănăturile culturilor de toamnă care n-au fost nominalizate mai sus (treticale, amestec de cereale de toamnă, ş.a.).

**Grîu de primăvară (cod. 1150),**sunt suprafeţele de grîu însămânţate în primăvara anului curent;

**Orz de primăvară (cod. 1160),**sunt suprafeţele de orz însămânţate în primăvara anului curent;

**Ovăz (cod. 1170)** - se înregistrează suprafeţele cultivate cu soiurile de ovăz pentru consum, hrana animalelor şi pentru semințe;

**Culturi păioase în amestec (cod. 1180)** - se înregistrează suprafeţele cultivate cu culturi păioase semănate în primăvara anului curent (culturi de primăvară care n-au fost nominalizate mai sus: amestec de cereale, ş.a.);

**Porumb boabe** **(cod. 1190)** – sunt suprafeţele însămânţate cu porumb pentru boabe de coacere deplină.

**Atenție! -** *aici nu se includ* suprafeţele de *porumb pentru siloz*, care se vor înregistra la grupa 4 „Plante pentru nutreţ” (Porumb pentru siloz, masă verde şi fînaj – cod. 1930) şi suprafeţele de *porumb (în stadiu de lapte)*, destinare pentru conservare, care se va înscrie în grupa 3 „Legume” (alte legume – cod. 1629).

În col. ***3, 4*** și ***5*** ”recolta efectivă” se va indica în boabe. Deoarece porumbul se recoltează mecanizat (cu combine agricole) masa boabelor de porumb din rub. 3 este egală cu masa boabelor de porumb din col. 4,

* din care(din cod. *1190*)*de pe semănăturile semincere de porumb (cod. 1991)* - sunt suprafeţele însămânţate cu porumb destinare pentru producerea seminţelor;

**Mei (cod. 1210)** - sunt suprafeţele de mei (mălai) pentru boabe însămânţate în primăvară;

**Hrişcă(cod. 1220)** - sunt suprafeţele de hrişcă însămânţate în primăvară;

**Culturi leguminoase (cod. 1230) *-*** sunt suprafeţele însămânţate cu mazăre, fasole, măzăriche, linte, bobi furajeri, năut, ş.a. destinate producerii boabelor uscate. *Cod. 1230* este egal *cu suma* codurilor *1231, 1232, 1233, 1234, 1235 și 1236* pe rubricile respective;

**Mazăre (boabe uscate)** **(cod. 1231)**- suprafeţele însămânţate cu mazăre de coacere deplină.

**Atenție! -** semănăturile de mazăre recoltate în stare verde şi/sau destinate pentru conservare se vor indica în grupa 3 „Legume” (mazăre verde – cod. 1628).

**Fasole boabe(cod. 1232)**- suprafeţele însămânţate cu fasole de coacere deplină (boabe uscate).

**Atenție! -** semănăturile de fasole recoltate în stare verde destinate pentru consum uman (în păstăi verzi) şi/sau consevare se vor indica în grupa 3„Legume”(alte legume – cod. 1636).

**Linte (cod. 1233)**- suprafeţele însămâţate cu linte pentru boabe uscate. Lintea are o diversitate largă de soiuri care diferă prin culoarea lor (portocalie, verde, verde închis și maro);

**Leguminoase furajere pentru boabe (cod. 1234)**- suprafeţele însămânţate cu bobi furajeri de cocere deplină;

**Măzăriche de primăvară pură şi în borceag (cu predominarea măzărichei pentru boabe) (cod. 1235)**- suprafeţele însămânţate cu măzăriche de primăvară pură şi în borceag (amestec de măzăriche și cereale sau amestec de măzăriche, cereale și mazăre cu predominarea măzărichei) de coacere deplină;

**Alte leguminoase pentru boabe (cod. 1236)**– aicise includsemănăturile de alte culturi leguminoase pentru boabe uscate, care n-au fost nominalizate mai sus (năut, lupin, ş.a);

**Sorg pentru boabe (cod. 1240)*,*** aici se atribuie numai semănăturile de sorg destinate pentru producerea boabelor şi la care tulpinile sunt utilizate pentru confecţionarea măturilor.

**Atenție! -** semănăturile de sorg pentru mături, care se recoltează în stadiu de lapte se vor indica în grupa 2 „Culturi tehnice” (Alte culturi tehnice, inclusiv sorg pentru mături – cod. 1500).

* + din care de pe ***semănăturile semincere (cod. 1241)***, aici sunt atribuite numai semănăturile de sorg destinate pentru obţinerea semânţei;

**Cereale şi leguminoase pentru boabe - total** ***(cod. 1300)*** – reprezintăsumatuturor suprafețelor cultivate cuculturi cerealiere și leguminoase (suma indicatorilor pe codurile 1110 +1120 +1130 +1140 +1150 +1160 +1170 +1180 +1190 +1210 +1220 +1230 +1240 pe rubricile respective.

**2. Culturi tehnice**

În această grupă sunt cuprinse culturile de sfecla de zahăr (industrială), plante oleaginoase - plante anuale ale căror seminţe conţin uleiuri: floarea soarelui, soia, rapiţa (de toamnă şi primăvară), culturi etero-oleaginoase semănate în anii curenţi şi anii trecuţi, plante medicinale, in și alte culturi tehnice, inclusiv sorg pentru mături.

**Culturi tehnice – total (cod. 1400)*.*** Reprezintă ***suma*** tuturor suprafețelor cultivate cu ***culturi tehnice*** (suma codurilor 1410+1420+1430+1440+1450+1460+1470+ 1480+1490+1500).

**Sfeclă de zahăr (industrială) (cod. 1410)***-* semănăturile de sfeclă de zahăr destinate prelucrării industriale pentru producerea zahărului, *fără suprafeţele semincere și furajere;*

**Tutun (cod. 1420) *–*** se indică toate suprafeţele plantate cu tutun pentru recoltarea frunzelor;

**Floarea soarelui pentru boabe (cod. 1430) *–*** se includ toate suprafeţele semănate cu floarea soarelui, inclusiv cele destinate pentru seminţe;

din care se specifică *semănăturile de floarea soarelui destinate pentru obţinerea seminţei* (cod. 1431);

**Soia (cod. 1440) *-*** este o plantă anuală cultivată pentru seminţe, care sunt utilizate pentru extragerea uleiurilor vegetale, obţinerea diferitelor preparate alimentare, produselor de cofetărie şi fabricarea biocombustibilului. Seminţele au un conţinut de 36 - 50% substanţe proteice şi de 13 - 24% grăsimi.**;**

**Rapiţăde toamnă (cod. 1450) *–*** sunt plante de rapiţa semănate în toamna anului precedent sub roada anului curent și se cultivă pentru seminţele cu un conţinut bogat în ulei (35 – 39%). care sunt utilizate în industria farmaceutică, pentru extragerea uleiului (pentru consum uman și scopuri tehnice) şi fabricarea biocombustibilului;

**Rapiţăde primăvară(cod. 1460) *–*** sunt plante anuale, care sunt semănate în primăvara anului și se cultivă pentru seminţele cu un conţinut bogat în ulei. În Moldova, se cultivă mai puţin rapiţa de primăvară, decât rapiță de toamnă;

**Plante medicinale** **(cod. 1470)**–se includ semănăturile de plante medicinale semănate în anul curent, cât şi semănăturile anilor precedenţi (fenicul, galbenele, roiniță, mac medicinal, mentă medicinală, anason, etc.),

**Culturi etero-oleaginoase(cod. 1480)** ***–*** se includ suprafeţele de trandafir, salvie, levănţică, mărar, mintă, etc. din anul curent şi anii trecuţi cultivate pentru extragerea uleiurilor eterice și ca plante aromatice. Din care se specifică:

* *trandafir (cod. 1481),*
* *salvie (cod. 1482),*
* *levănțică (cod. 1483),*
* *mărar* destinat pentru extragerea uleiului eteric*(cod. 1484),*

**Atenție!**aici nu se vor indica suprafețele de mărar verde destinate pentru consum alimentar, care se va raporta în grupa 3 „Legume” (verzături – codul 1635).

* *mentă* destinată pentru extragerea uleiului eteric *(cod. 1485)*, (cu excepția suprafețelor de mentă cultivate în scopuri medicinale),
* *alte culturi etero-oleaginoase* *(cod. 1486)* se reflectă suprafeţele de culturi etero-oleaginoase înafară de cele enumărate mai sus.

**In – total (cod. 1490) -** se includ semănăturile de in din care cultivat pentru:

* ***fibră* (cod. 1491) -** fibrele de in sunt deosebit de valoroase, avand o mare rezistență la rupere și putrezire, luciu mătăsos și o bună conductibilitate la căldură. Fibra scurta se utilizeaza la obtinerea hartiei pentru tigarete, a sacilor, prelatelor, materialelor netesute fono- și termoizolante. Partea lignificată a tulpinii rezultate de la prelucrarea inului pentru fibre se folosesc drept combustibil la topitorii, la confectionarea de plăci aglomerate cu caracteristici deosebite.
* ***semințe*** **(cod. 1492)** – semintele de in sunt o sursă bună de fibre solubile si insolubile care pot ajuta la mentinerea sanatatii umane.

**Alte culturi tehnice,** inclusiv ***sorg pentru mături* (cod. 1500)**– se includ semănăturile de muștar și alte culturi tehnice în afară de cele nominalizate mai sus, inclusiv semănăturile de sorg pentru mături, care se recoltează în stadiul de lapte.

**3. Cartofi, legume şi culturi bostănoase alimentare**

La această grupă se înregistrează semănăturile culturilor de cartofi, legume de câmp, plantații de culturi semincere legumicole şi culturi bostănoase alimentare destinate consumului uman şi producerii de seminţe.

**Atenție! Mărimea suprafeţelor însămânţate și recoltate pe codurile 1620-1636 se reflectă** în **hectare cu 1 zecimală (cu o cifră după virgulă)**

**Cartofi (cod. 1610)**-sunt suprafeţele cultivate cu cartofi timpurii, semitimpurii şi de toamnă inclusiv suprafeţele semincere de cartofi.

**Atenție!** aici nu se includ suprafeţele cu cartofi destinate pentru hrana animalelor, care se vor raporta în grupa 4 „Plante de nutreţ” (Plante rădăcinoase pentru nutreţ – cod. 1910)

**Legume de câmp (cod. 1620)**-include suprafeţele plantate/semănate cu diferite tipuri de legume de câmp (1620=1620+...+1636) şi specificate după cum urmează:

* *varză diferită (cod. 1621),* se vor include toate varietăţile de varză: albă obişnuită, roșie obișnuită, conopidă, brocoli, de Bruxelles, de Savoia, gulii, etc.;
* *castraveţi* *(cod. 1622)* – toate suprafeţele cultivate cu castraveţi destinate consumului uman;
* *tomate (cod. 1623)* – toate suprafeţele cultivate cu tomate destinate consumului uman;
* *sfeclă de masă (cod. 1624),* se vor include suprafeţele de sfeclă roşie de masă destinate pentru consum uman;

**Atenție!** În caz dacă au fost recoltate pentru hrana animalelor, aceste suprafeţe se vor raporta la grupa 4 „Plante de nutreţ” (Plante rădăcinoase pentru nutreţ – cod. 1910)

* *morcov (cod. 1625),* se vor include suprafeţele de morcov destinate pentru consum uman;

**Atenție!** În caz dacă au fost recoltate pentru hrana animalelor, aceste suprafeţe se vor raporta la grupa 4 „Plante de nutreţ” (Plante rădăcinoase pentru nutreţ – cod. 1910)

* *ceapă (cod. 1626)* *-* suprafeţele recoltate de ceapă uscată;

**Atenție!** În cazul recoltării în stare verde aceste suprafeţe se vor raporta la „verzături” cod. 1635

* *usturoi* *(cod. 1627)* *-* suprafeţele de usturoi sădite din toamnă şi primăvară;
* *mazăre verde* *(cod. 1628)* - suprafeţele de mazăre care urmeză să fie recoltate în stare verde pentru consum curent şi/sau conservare;

**Atenție!** Dacă aceste suprafeţe au fost recoltate în stare uscată (boabe uscate) acestea se vor raporta la grupa 1 „Culturi cerealiere şi leguminoase” (mazăre boabe – cod. 1123)

* *porumb zaharat (cod. 1629),* toate suprafeţele de porumb recoltate în stadiu de lapte, destinare consumului uman și pentru conservare;

**Atenție! -** *aici nu se includ* suprafeţele de *porumb boabe,* care se va înscrie în grupa 1 „Culturi cerealiere şi leguminoase” (porumb boabe – cod. 1190) şi *porumb pentru siloz*, care se vor înregistra la grupa 4 „Plante pentru nutreţ” (Porumb pentru siloz, masă verde şi fînaj – cod.1930)

* *bostani* *(cod. 1630)*, toate suprafeţele recoltate cu bostani destinate consumului uman;

**Atenție!** aicinuse includ suprafeţele de bostani destinate pentru hrana animalelor, care e necesar de raportat în grupa 4 „Plante de nutreţ” (Bostănării de nutreț – cod. 1920)

* *dovlecei (cod. 1631)* - se reflectă toate suprafeţele recoltate cu dovlecei destinate consumului uman;

**Atenție!** aici nu se vor indica suprafeţele de dovlecei destinate pentru hrana animalelor, care se vor raporta la compartimentul 4 „Plante de nutreţ” cod. 1920 „Bostănării de nutreț”

* *ardei graşi (cod. 1632)* - toate suprafeţele cultivate cu ardei destinate consumului uman;
* *vinete (cod. 1633)* - toate suprafeţele cultivate cu vinete destinate consumului uman;
* *gogoşari* *(cod. 1634)* - toate suprafeţele cultivate cu gogoşari destinat consumului uman;
* *verzături (cod. 1635)* - se includ suprafeţele ocupate cu pătrunjel, mărar, praz, ceapă verde, salată-latucă, ţelină, spanac, revent, măcriş, sparanghel, hrean, frunze verzi de coriandru (chinza), busuioc alb/roşu, ş.a. legume la care se utilizează pentru consum uman partea ierboasă (frunzele, lăstarii);
* *alte legume (cod. 1636)* - include suprafeţele ocupate cu: *fasole verzi (păstăi), utilizate pentru consum uman şi/sau conservare, ceapă verde, ridiche neagră, ridiche de lună, anghinare şi alte legume* care n-au fost enumărate mai sus;

**Plantaţii-mamă de culturi legumicole bienale (cod. 1640) *-*** butaşii de culturi legumicole cultivați și selectați pentru plantarea ulterioară (toamna sau primăvara) destinați producerii sămînţei *(morcov, sfeclă roşie, ceapă, pătrunjel, ridiche roșie şi neagră de iarnă, ţelină, gulie; varza albă, varză roşie, varza de Bruxelles ș.a.)*.

**Seminceri de culturi legumicole de un an (cod. 1650) -** include suprafeţele de legumicole anuale destinate pentru producerea sămînţei *(tomate, fasole urcătoare, conopidă, ardei grași, gogoşari, mazăre verde s.a.)*.

**Seminceri de culturi legumicole bienale (cod. 1660) -** include suprafeţele plantate cu butași de culturi legumicole (în anul II de vegetație) pentru producerea sămînţei *(morcov, sfeclă roşie, ceapă, pătrunjel, ridiche roșie şi neagră de iarnă, ţelină, gulie; varza albă, varză roşie, varza de Bruxelles ș.a.)*.

**Ceapă-arpagic (cod. 1670) *-*** include suprafeţele însămânţate cu seminţe de ceapă (cernuşca), destinate pentru obţinerea arpagicăi.

**Culturi bostănoase alimentare(cod. 1680) *-*** se reflectă suprafeţele însămânţate cu pepeni verzi (harbuji) şi pepeni galbeni (zămăşi).

**Atenție!** aici nu se vor include suprafeţele de pepeni verzi şi galbeni utilizaţi pentru hrana animalelor, care se vor raporta la grupa 4 „Plante de nutreţ” (Bostănării de nutreț – cod. 1920)

* din ele: *pepeni verzi (cod. 1681) -* suprafeţele însămânţate cu pepeni verzi (harbuji) destinate cosumului uman,
* *pepeni galbeni (cod. 1682) -* suprafeţele însămânţate cu pepeni galbeni (zămoși) destinate cosumului uman.

**Seminceri de culturi bostănoase(cod. 1690) *-*** include suprafeţele de culturi bostănoase alimentare destinate pentru obţinerea sămînţei.

**Cartofi, legume şi culturi bostănoase alimentare *(*cod. 1700 col.1) *-*** suma cod. 1610 +1620+1640+1650+1660+1670+1680+1690 (col. 1).

**Legume de câmp şi de teren acoperit – total (****cod. 1800) *–* col. 3 *=*** suma cod.1620 (col.3) + cod. 6100 (col. 2); *cod. 1800* col. 5 = 1620 col. 5.

**4. Plante pentru nutreţ**

Aceastǎ grupǎ cuprinde culturile destinate pentru hrana animalelor.

**Plante pentru nutreţ – total (cod. 1900 col.1) *-*** este egal cu suma cod.**:** 1910+1920+1930+1940+1950+1960 (col. 1).

**Plante rădăcinoase pentru nutreţ**(inclusiv sfeclă de zahăr pentru nutreţ) **(cod. 1910*) -*** se indică semănăturile pentru nutreţ de: sfeclă, morcov, sfeclă de zahăr şi cartof destinate pentru hrana animalelor, exclusiv suprafeţele destinate pentru seminţe;

**Atenție!** cu excepţia sfeclei de zahăr (industrială) destinată pentrufabricarea zahărului, care se raportează la grupa 2 „Culturi tehnice”(Sfeclă de zahăr industrială, cod. 1410)

**Bostani furajeri(cod. 1920) *-*** include suprafeţele de bostani, dovlecei, pepeni verzi, pepeni galbeni destinaţi sau recoltaţi pentru hrana animalelor.

**Atenție!** Aici nu se vor include suprafeţele de culturi similare destinate sau recoltate pentru consum uman.

**Porumb pentru siloz, masă verde şi fînaj (cod. 1930) *-*** aici se vor înscrie numai suprafeţele de porumb recoltate în stare verde şi de lapte, destinate pentru producerea silozului, masei verzi şi fînajului. Recolta porumbului de pe suprafețele de porumb, care au fost păscute de animale în raport nu se reflectă.

**Atenție!** nu se vor include suprafeţele de porumb recoltate în stadiul de coacere deplină *(boabe uscate),* care se vor raporta la grupa 1 „Culturi cerealiere şi leguminoase” (Porumb boabe – total, cod.1190), precum și suprafeţele de porumb *(în stadiu de lapte),* destinare pentru conservare, care se va înscrie în grupa 3 „Legume” (alte legume – cod. 1629)

**Semănături pentru siloz (fără porumb) (cod. 1940) *-*** include semănăturile de floarea soarelui, sorg, lupin, bobi furajeri, măzăriche în borceag destinate pentru siloz, cu excepţia porumbului pentru siloz, care se va raporta la „Porumb pentru siloz, masă verde şi fînaj” cod. 1930.

**Ierburi – total(cod. 1950) *-*** aicisereflectă suprafeţele ierburilor anuale și perene după cum urmează: de cereale de toamnă și primăvară însămânţate cu scopul de a fi recoltate verzi pentru însilozare sau hrana directă a animalelor, iarbă de Sudan, sorg, amestecurile de cereale, leguminoase şi alte plante (borceag), care se cultivă pentru hrana animalelor, precum şi cerealele şi alte plante destinate iniţial pentru boabe, dar recoltate (cosite) în masă verde pentrufîn, nutreţ verde, pentru fabricarea granulelor, brichetelor precum şi pentru păşunat, semănăturile de lucernă, sparcetă şi trifoi semănate în anul curent, inclusiv semănăturile din anii trecuți din care defalcate:

* *pentru fîn (cod. 1951) -* sereflectă suprafețele de ierburi anuale recoltate pentru fîn și producția de fîn efectiv cosită de pe aceste suprafețe. Se indică suprafața cosită și recolta obținută din cosit, pe toată perioada verii;
* *pentru masă verde, fînaj, siloz și făină din ierburi (cod. 1952) -* sereflectă suprafețele de ierburi anuale și perene recoltate pentru masă verde, fînaj, siloz și făină din ierburi și producția efectiv cosită de pe aceste suprafețe. Se indică suprafața cosită și recolta obținută *(în masă verde)* din cosit, pe toată perioada verii;
* *pentru seminţe (în afară de măzăriche), (cod. 1953) –* sereflectă suprafețele de ierburi anuale *(în afară de măzăriche)* și ierburi perene, destinate producerii seminței, iar producția de sămînță se va indica în masă după finisare (col. 4).

**Alte plante de nutreț (cod. 1960) *-*** include suprafeţele de plante mamă rădăcinoase pentru nutreţ **(**butaşilor bienali de culturi rădăcinoase pentru nutreţ destinate pentru obţinerea sămănţei),seminceri de plante rădăcinoase pentru nutreţdestinate pentru obţinerea sămănţei, alte culturi agricole pentru nutreț care nu sunt enumărate mai sus.

**Suprafaţa însămânţată pentru roada anului 20\_\_ (cod. 2000) -** este suma tuturor suprafeţelor însămânţate sub roada anului curent sau suma codurilor: 1300+1400+1700+1900 (*culturi cerealiere și leguminoase - total+culturi tehnice – total+cartofi, legume și culturi bostănoase alimentare – total+plante de nutreț – total)*.

*Din suprafața totală însămânțată semănături: între rânduri de livezi și vii (cod. 2100)* ***-*** se reflectă suprafața însămânțată (plantată, sădită) a culturilor agricole, care au fost semănate între rândurile de livezi și vii.

**5. Informativ**

**Recoltat paie** **– total (cod. 3000).** Paielesunt producție secundară obținută la recoltarea culturilor cerealiere.

**Recoltat strujeni de porumb de coacere deplină (cod. 4000).** Strujenii de porumbsunt producție secundară obținută la recoltarea porumbului pentru boabe.

**Terenurile agricole** **(codul 5000).****Terenurile agricole** sunt terenurile de pământ, utilizate sistematic pentru obţinerea producţiei agricole.Suprafaţa terenurilor agricole este formată din: terenuri arabile, plantaţii multianuale (vii, plantaţii pomicole, arbuști fructiferi şi nucifere), păşuni şi fîneţe naturale.

**Rețineți!** Aici se înscriu toate terenurile agricole care se află în folosința exploatației agricole:

• în proprietate;

• luate în arendă în schimbul unei rente prestabilite (în bani, naturǎ sau altǎ formǎ) şi pentru care a fost încheiat prin un contract scris sau o înţelegere verbalǎ pentru o perioadǎ de timp determinată;

• primite în posesie (terenurile primite pentru utilizare cu titlu gratuit, schimb temporar), etc.

Aici nu se includ terenurile transmise în folosință altor utilizatori sub orice formǎ (în arendă, în posesie, etc.).

*Din ele: teren arabil (codul 5100).* **Terenul arabil** reprezintǎ pământul, care se ară în fiecare an sau la intervale mai mari de timp, în scopul cultivării culturilor agricole anuale sau perene, conform unui sistem de rotaţie a culturilor. Sistemul de rotaţie a culturilor reprezintă procesul prin care, dupǎ recoltarea unor culturi, pe aceeaşi porţiune de teren sunt însǎmânţate alte culturi, conform unui plan predefinit.

**6. Cultivarea legumelor și a răsadurilor în** **teren acoperit, flori**

**Terenul acoperit** sunt **serele** şi **solariile. Serele -** sunt construcţii cu instalaţii de climatizare (utilizate pentru cultivarea legumelor, florilor şi altor culturi). **Solarii** – sunt adăposturi construite și acoperite cu material plastic fără instalaţii de climatizare, indiferent de amplasamentul acestora (în cîmp sau pe loturile pe lîngă casă).

**Suprafaţa totală utilizată** **(col. 1)***-* reprezintă suprafaţa straturilor precum şi a rafturilor suprapuse, însămânţate sau ocupate cu legume şi răsad cultivate în condiţii de mediu controlate, în spaţii protejate cu sticlă şi/sau material plastic. Datele se vor înregistra în *m2* fără zecimale.

**Producția totală (col. 2) *–*** reflectă producția obținură pe fiecare cultură.

**Legume culese de la toate rotaţiile,** chintale **(cod. 6100)** - reprezintă producţia de legume, cultivate în sere şi solarii, exprimată în *chintale.* Din care defalcate pe culturi: *tomate* *(cod. 6110), castraveți* *(cod. 6120)* și *alte legume (cod. 6130) .*

**S-a produs răsad, mii bucăţi.** Aici se va indica producția de răsad, care a fost produsă în exploatație pentru necesitățile gospodăriei și pentru vânzare. Se specifică răsadul de tutun *(cod. 6200),* răsadul de legume *(cod. 6300)* șirăsadul de flori *(cod. 6400).*

**Ciuperci** **culese(cod. 6500)**. Se reflectă cantitatea de ciuperci,cultivate în spaţii special amenajate, în subsoluri şi/sau beciuri,unitatea de măsură -kilograme.

**Flori și bubușlii de flori tăiate (cod. 6600) *-*** sunt florile de câmp și teren acoperitcare au tija florală lungă, creştere înaltă şi care rezistă mai mult ca floare tăiată în vază**,** unitatea de măsură -mii bucăţi

**Producția vândută de flori în ghivece (cod. 6700), *-*** sunt florile de cameră și ornamentale care sunt crescute în ghiveci,unitatea de măsură –bucăți

**II. Plantații multianuale**

Terenurile agricole pe care au fost plantate livezi, nuciferi, viişi arbuști fructiferi se mai numesc plantaţii multianuale. Plantația  este o suprafață agricolă, de mari dimensiuni, caracterizată prin monocultura.

**Suprafaţa totală a plantaţiilor multianuale(col. 1)** reprezintă suprafaţa totală a plantaţiilor de pomi fructiferi, arbuşti fructiferi, nucifere şi viţă de vie inclusiv plantaţiile tinere şi recent plantate.

**Suprafaţa plantaţiilor pe rod** **a plantaţiilor multianuale (col. 2)**reprezintă suprafaţa plantaţiilor de pomi fructiferi, arbuşti fructiferi, nucifere şi viţă de vie de pe care au întrat în faza ”pe rod” și de pe care se obţine producţie de fructe, pomuşoare şi struguri.

**Producţia** **obținută efectiv totală (col. 3)** este producţia obţinută de pe toate suprafeţele de plantaţii multianuale, inclusiv de plantațiile tinere care nu au întrat pe rod.

**Producţia obținută efectiv** **de pe suprafaţa pe rod** **(col. 4)** este producţia obţinută numai de pe suprafeţele pe rod.

Unitatea de măsură: suprafața – *hectare,* recolta obținută *– chintale (unități întregi fără zecimale).*

**1. Livezi** **pomicole.**Plantaţiile pomicole, sunt plantațiile de pomi fructiferi (sămînţoase şi sîmburoase), indiferent de vîrstă şi specie.

*Sămânțoase (cod. 7100)* – sunt plantațiile de *meri (cod. 7110)*, *peri (cod. 7120),* *gutui (cod. 7130)* și *alte sămânțoase* *(cod. 7140)*.

*Sâmburoase (cod. 7200)* – sunt plantațiile de *vișini (cod. 7210)*, *cireși (cod. 7220)*, *caiși* *(cod. 7230)*, *piersici* *(cod. 7240),* *pruni* *(cod. 7250)* și *alte sâmburoase (cod. 7260).*

**2. Plantaţiile nucifere (cod. 7300)** sunt plantaţiile de nuc *(codul 7310)*, migdale *(cod. 7320)* şi alte specii (alune, etc.) *(cod. 7330)*.

**3. Plantațiile de arbuști fructiferi** **(cod. 7400)** - sunt plantațiile de zmeură *(cod. 7410)*, căpșună *(cod. 7420)*, coacăză *(cod. 7430),* agriș *(cod. 7440),* mure *(cod.l 7450)*, afine *(cod. 7460)*, cătină albă*(cod. 7470)* , aronie (scoruș negru) *(cod. 7480)* şi alte pomușoare *(cod. 7490)*.

**4. Vii (cod. 7500)** - sunt plantaţiile de viţă de vie, indiferent de vîrstă, soi şi destinaţie, din care pe *cod. 7510* se reflectă *vii soiuri tehnice,* iar pe *cod. 7520 - vii soiuri de masă*.

**III. Înființarea și defrișarea plantațiilor multianuale, producerea materialului săditor**

În**cod. 7610** — «Livezi total» — se indică suprafaţa totală plantată cu meri, peri, gutui, pruni, vişini, cireşi, caise, piersici, corcoduşi.

În **cod. 7620** — «Nuciferi» *—* se indică suprafaţa plantată cu nuci, aluni, migdali.

În **cod. 7630** — «Arbuşti fructiferi — total» — se indică suprafaţa totală plantată cu zmeură, mure, coacăză, agriş, căpşună.

În **cod. 7640** — «Vii total» — se indică suprafaţa totală plantată cu vii: de soiuri europene, soiuri de tip Isabela şi hibrizi interspecifici (soiuri de selecție nouă).

În **cod. 7641** — «din care soiuri de masă» — se indică suprafaţa plantată cu vii soiuri de masă.

În **subcapitolul 2** «Defrişarea plantaţiilor multianuale» se indică suprafaţa plantaţiilor multianuale efectiv defrişate în perioada de raport defalcate pe tipuri de plantații multianuale.

În **subcapitolul 3** «Producerea materialului săditor» se indică cantitatea materialului de înmulţire şi săditor efectiv produs în perioada de raport defalcat pe tipuri.

**IV. Introducerea fertilizanților chimici și organici**

În raport se indică cantitatea fertilizanţilor chimici şi naturali introduşi pentru roada anului curent, indiferent de timpul introducerii fertilizanţilor – sub ogor şi zăble în anul trecut, de asemenea înainte de semănat, în timpul semănatului şi în calitate de îngrăşare suplimentară în anul curent şi în toamna anului trecut, sub semănăturile de culturi agricole, de asemenea, şi sub plantaţiile multianuale (livezi, arbuşti fructiferi, vii, etc.).

Cantitatea fertilizanţilor, introduşi în anul curent, pentru roada anului viitor în raport nu se reflectă.

Cantitatea fertilizanţilor chimici se indică recalculat la 100% substanţe nutritive (chintale) şi se calculează prin produsul masei fizice a fertilizanților administrați în sol la conţinutul substanţelor nutritive în acestea, exprimat în procente și raportat la 100. În cazul când avem fertilizanți mixti, aceiași cantitate fizică se va utiliza pentru calcularea conținutului de N; P2O5 și K2O prin produsul procentului cu cantitatea și raportat la 100 pentru fiecare component aparte.

Fertilizanții chimici sunt defalcați în 3 grupre:

1. azotoși (N), - fertilizanții care conțin azot;
2. fosfatici, inclusiv făină fosfatică (P2O5) - fertilizanții care conțin fosfor;
3. potasici (K2O) - fertilizanții care conțin potasiu.

Cantitatea fertilizanților organici se completează în tone.

**Atenție!** Dacă au fost introduși fertilizanți chimici, neapărat trebuie de indicat suprafața fertilizată (col.6) și respectiv: dacă s-au introdus fertilizanți organici – de indicat suprafața fertilizată (col.7).

**V. Utilizarea produselor de uz fitosanitar**

În raport se indică cantitatea produselor de uz fitosanitar utilizată în anul curent, indiferent de timpul utilizării lor – pentru tratarea semănăturilor de culturi agricole, plantaţiilor multianuale (livezi, arbuşti fructiferi, vii, etc.), fineţelor şi păşunilor naturale. Cantitatea produselor de uz fitosanitar - se indică în kilograme (greutate fizică).

În rubrica „Suprafaţa protejată, ha” – se indică suprafaţa semănăturilor şi/sau plantaţiilor perene exprimată în hectare, care a fost tratată cu produşi de uz fitosanitar.

**Insecticide și acaricide** **(cod. 8310)**– preparate chimice, care sunt destinate pentru distrugerea insectelor dăunătoare, viermilor, ouălor şi larvelor acestora (insecticide pe bază de: piretroide; hidrocarburi clorurate; carbamaţi și oximă-carbamaţ; insecticide de origine microbiologică sau biologică; acaricide; alte insecticide).

**Fungicide și bactericide (cod. 8320)**- preparate chimice, care distrug sau a împiedică dezvoltarea sporilor sau miceliilor de fungi şi bacteriilor patogene, care sunt agenţii cauzaţi a diferitor boli ale plantelor (fungicide: anorganice, pe bază de carbamaţi și ditiocarbamaţi pe bază de benzimidazole, pe bază de imidazoli și triazol, pe bază de morfoline, de origine microbiologică sau botanică și alte fungicide și bactericide).

**Erbicide, desicanţi și agenţi împotriva stratului de mușchi (cod. 8330)**- substanţe chimice utilizate pentru distrugerea vegetaţiei. În agricultură erbicidele sunt utilizate pentru protejarea culturilor agricole de buruieni, plivirea chimică (erbicide pe bază de: fenoxi-fitohormoni; amide și anilide; carbamaţi și dicarbamaţi; derivate de dinitroanilină; derivate de uree, uracil sau sulfoniluree; erbicide derivate din triazine și triazinone și alte erbicide).

**Moluscocide(cod. 8340) *-*** produse de protectia plantelor utilizate pentru combaterea melcilor fara cochilie, a limaxilor, coropisnitei sau urechelnitei (fosfat sferic; metaldenida; pirofosfat ferric; alte).

**Regulatori de creștere a plantelor (cod. 8350)**- sunt substanțe organice care au un efect direct asupra culturilor, accelerează direcționat sau încetinesc procesele de creștere, metabolismul și dezvoltarea fără a schimba genotipul. Astfel de preparate nu sunt nutritive, ci sunt un mijloc de control al proceselor biologice (regulatori fiziologici de creștere a plantelor; inhibitori de germinare; alţi regulatori de creștere a plantelor).

**Alte produse de protecţie a plantelor(cod. 8360) *–*** alţi produşi de uz fitosanitar care nu aparţin grupelor enumerate mai sus (uleiuri vegetale; produse de sterilizare a solului (inclusiv nematocide); rodenticide și alte produse).

**VI. Semănatul culturilor de toamnă sub roada anului**

În acest capitol se reflectă suprafețele culturilor de toamna defalcate pe culturi, semănate în toamna anului curent sub roada anului viitor.

Agenții economici care au în proprietate sau în folosință temporară (arendă, înțelegere verbală, etc.) terenuri agricole pe teritoriul altor unități administrativ-teritoriale (raioane, municipii, UTA Găgăuzia), trebuie să completeze și să prezinte raport (pentru toate suprafețele de teren din fiecare raion, municipiu, UTA Găgăuzia) pentru fiecare raion.

Întreprinderile care au permis înregistrări eronate în raport sunt obligate să-l corecteze urgent, efectuând o notă despre motivele corectărilor din raport şi să aducă la cunoştinţa organului teritorial pentru statistică datele corectate.

Conducătorii întreprinderilor, unităţilor structurale, subdiviziunilor poartă responsabilitatea personală de înregistrările eronate din rapoartele statistice şi sunt atraşi la răspundere conform legislaţiei în vigoare.

**Direcţia statistica agriculturii şi mediului**